सरकारी कामकाजको भाषा बनाउन सिफारिस
बागमती प्रदेशभित्र तामाङ र नेवारी (नेपाल) भाषालाई सरकारी कामकाजको भाषा बनाउन सिफारिस गरिएको छ । बागमती प्रदेशभित्र नेपालीसँगै सरकारी कामकाजको भाषामा तामाङ र नेवारी (नेपाल) भाषा प्रयोगमा ल्याउनेसम्बन्धमा अध्ययन बनाइएको समितिले मुख्यमन्त्री सालिकराम जम्कट्टेललाई आइतबार सिफारिससहित प्रतिवेदन बुझाएको हो ।
राममणि दाहालहेटौँडा, वैशाख १० गते । बागमती प्रदेशभित्र तामाङ र नेवारी (नेपाल) भाषालाई सरकारी कामकाजको भाषा बनाउन सिफारिस गरिएको छ । बागमती प्रदेशभित्र नेपालीसँगै सरकारी कामकाजको भाषामा तामाङ र नेवारी (नेपाल) भाषा प्रयोगमा ल्याउनेसम्बन्धमा अध्ययन बनाइएको समितिले मुख्यमन्त्री सालिकराम जम्कट्टेललाई आइतबार सिफारिससहित प्रतिवेदन बुझाएको हो । समितिका संयोजक एवम् सामाजिक विकासमन्त्री कुमारी मोक्तानसहित समितिका सदस्यहरूले   मुख्यमन्त्री कार्यालयमा आयोजित कार्यक्रममा मुख्यमन्त्री जम्कट्टेललाई बुझाएको प्रतिवेदनमा प्रदेशमा बसोबास गर्ने जनसङ्ख्या लगायतका आधारमा सरकारी कामकाजको भाषामा तामाङ र नेवारी (नेपाल) भाषा समेत प्रयोगमा ल्याउन सुझाइएको छ ।प्रतिवेदन बुझ्दै मुख्यमन्त्री जम्कट्टेलले आगामी भदौ महिनाभित्र भाषासम्बन्धी ऐन निर्माण गरी तामाङ र नेपाल भाषालाई सरकारी कामकाजको भाषा बनाइने प्रतिबद्धता व्यक्त गर्नुभयो । 